ก่อนหน้านั้นมีอุบัติเหตุรถล้มวันที่ 11 มีนาคม 2565 มีคางแตก มีปวดซี่โครงฝั่งซ้าย ปวดคอ และปวดบริเวรใบหน้า แต่หลังจากนั้น 3-4วันเริ่มมีอาการมึนหัว หนักๆหัว รู้สึกลอยเหมือนคนเมาตลอดเวลา ยิ่งเวลาขึ้นรถโดยสารถ้าขับเบรคย้ำๆจะรู้สึกครื้นไส้เหมือนคนเมารถ รู้สึกง่วงตลอดเวลาหาวบ่อยมากโดยเฉพาะช่วงเช้า ถ้าได้นอนจะค่อนข้างรู้สึกสบายตัว ไม่มีหน้ามืด
สวัสดีค่ะ อาการมึนศีรษะมาประมาณ 1-2 สัปดาห์ รู้สึกเหมือนเมา โคลงเคลงไปมาในหัว อาจจะเกิดจาก กล้ามเนื้อรอบศีรษะตึงตัวจากการพักผ่อนไม่เพียงพอ การมีน้ำในหูไม่เท่ากัน การมีเลือดออกภายในกะโหลกศีรษะ แต่อาจมีอาการที่ชัดเจนอื่นๆ เช่นปวดหัวมากขึ้นเรื่อยๆหรืออาเจียนพุ่ง หรือมีกล้ามเนื้ออ่อนแรง หมดสติไปตั้งแต่ตอนเกิดเหตุร่วมด้วยในเบื้องต้น ควรพักผ่อนให้เพียงพอวันละ 8-10 ชั่วโมงต่อวัน ดื่มน้ำมากๆ รับประทานอาหารให้ครบ 5 หมู่ หลีกเลี่ยงการเพ่งสายตามากๆระหว่างวัน รับประทานยาแก้เวียนศีรษะเพื่อช่วยบรรเทาอาการก่อนได้จากที่กล่าวมา ยังบอกไม่ได้ชัดเจนค่ะว่าเกี่ยวกับอุบัติเหตุรถล้มหรือไม่ แต่ถ้ามีอาการเป็นต่อเนื่อง พักหรือกินยาแก้เวียนศีรษะเพื่อบรรเทาอาการแล้วยังไม่ดีขึ้น มีคลื่นไส้ ตาพร่า การมองเห็นผิดปกติ การทำงานของกล้ามเนื้อผิดปกติไป ก็ควรไปพบแพทย์เพื่อตรวจเพิ่มเติม